OpenLLM-France/wikimedia huggingface dataset:
# Comunitat Europea de l'Energia Atòmica

La Comunitat Europea de l'Energia Atòmica (en anglès: European Atomic Energy Community), coneguda popularment com a Euratom, és una organització europea que s'ocupa per l'establiment d'un mercat comú de productes nuclears i en el desenvolupament d'aquesta indústria nuclear amb finalitats pacífiques. La seva composició i organització està plenament integrada en els òrgans de funcionament de la Unió Europea si bé és una entitat completament independent. Té la seu a la ciutat belga de Brussel·les.

## Història

El resultat de la signatura dels Tractats de Roma el 25 de març de 1957 fou la creació de la Comunitat Econòmica Europea (CEE) i la Comunitat Europea de l'Energia Atòmica (Euratom), unes organitzacions amb uns objectius més econòmics que no pas polítics. Inicialment creada com una entitat amb la seva pròpia direcció i presidència, a partir de la signatura del Tractat de fusió de les Comunitats Europees l'any 1965 fusionà les seves institucions amb les de la Comunitat Europea del Carbó i de l'Acer (CECA) i la Comunitat Econòmica Europea (CEE).

## Objectius

Els propòsits de l'Euratom fou la creació d'un mercat comú i especialitzat en productes provinents de l'energia atòmica, la seva distribució segura en els estats membres de la Comunitat, la venda dels seus excedents als estats no comunitaris i la recerca al voltant d'aquesta energia per a usos pacífics.

## Membres

Els membres de l'Euratom són els mateixos que els de la Unió Europea, ja que aquest organisme comparteix òrgans amb l'anterior. L'Euratom va ser fundat per sis estats: França, Alemanya, Itàlia i els tres països del Benelux: Bèlgica, Països Baixos i Luxemburg. Posteriorment tots els estats membres de les successives Comunitats Europees forment part d'aquest organisme.

## Institucions

Creada inicialment com una organització plenament independent i amb les seves pròpies institucions, tingué tres presidents. L'any 1967, amb l'entrada en vigor del Tractat de fusió de les Comunitats Europees, aquestes institucions es fusionaren amb les de la CECA i la CEE, creant una única Comissió Europea.

### Presidents de l'Euratom

| President | Estat | Inici mandat | Finalització mandat | Autoritat |
| Louis Armand | França | 1958 | 1959 | Autoritat Armand |
| Etienne Hirsch | França | 1959 | 1962 | Autoritat Hirsch |
| Pierre Chatenet | França | 1962 | 1967 | Autoritat Chatenet |

## Controvèrsia

La seva entitat autònoma dins la Unió Europea suggereix una controvèrsia prou important donada la desaparició inicial de la CECA l'any 2002 i la propera desaparició de la CEE el 2009 en virtut del Tractat de Lisboa de l'any 2007. En la signatura d'aquest últim tractat, així com de la fallida Constitució Europea, es va proposar excloure l'Euratom de la personalitat jurídica de la nova Unió Europea a causa del sentiment antinuclear d'alguns estats membres de la UE.

## Referències

* ↑ «Comunitat Europea de l'Energia Atòmica». Gran Enciclopèdia Catalana. Barcelona: Grup Enciclopèdia Catalana.

## Enllaços externs

* (anglès) Lloc web de l'EURATOM
* (anglès) Tractat constitutiu de l'EURATOM Arxivat 2005-05-06 a Wayback Machine.
# Donat de Besançon

Donat de Besançon o sant Donat fou bisbe de Besançon al segle VII; era fill de Waldelè i d'Èlia Flàvia (Aelia Flavia), mabdós sorgits de famílies gal·loromanes. El duc Ramelè (Ramelenus) fou el seu germà.
Canonitzat per l'església catòlica, la seva festa se celebra el 7 d'agost.

## Notes i referències

* ↑ Dictionnaire géographique, historique et statistique des communes de Franche-Comté, A. Rousset, Département du Jura, Bintot imprimeur-libraire, 1855
* ↑ Nominis : Saint Donat
# Decollatura

Decollatura és un municipi italià, situat a la regió de Calàbria i a la província de Catanzaro. L'any 2023 tenia 2855 habitants.

## Demografia

Evolució demogràfica :
| 1r gener 2017 | 1r gener 2018 | 1r gener 2023 |
| 3.163 | 3.163 | 2.855 |

## Administració

Llista d'alcaldes i alcaldesses :
| Dates mandat | Nom de l'alcalde/ssa | Causa finalització |
# Laurel Run

Laurel Run és una població dels Estats Units a l'estat de Pennsilvània. Segons el cens del 2000 tenia 723 habitants.

## Demografia

Segons el cens del 2000, Laurel Run tenia 723 habitants, 277 habitatges, i 188 famílies. La densitat de població era de 54,4 habitants/km².
Dels 277 habitatges en un 31,4% hi vivien nens de menys de 18 anys, en un 54,2% hi vivien parelles casades, en un 7,9% dones solteres, i en un 31,8% no eren unitats familiars. En el 27,4% dels habitatges hi vivien persones soles el 9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,43 i el nombre mitjà de persones que vivien en cada família era de 3,01.
Per edats la població es repartia de la següent manera: un 19,4% tenia menys de 18 anys, un 8,3% entre 18 i 24, un 30,7% entre 25 i 44, un 29,9% de 45 a 60 i un 11,8% 65 anys o més.
L'edat mediana era de 40 anys. Per cada 100 dones de 18 o més anys hi havia 113,6 homes.
La renda mediana per habitatge era de 35.781 $ i la renda mediana per família de 40.455 $. Els homes tenien una renda mediana de 28.611 $ mentre que les dones 24.500 $. La renda per capita de la població era de 17.066 $. Entorn del 8,8% de les famílies i el 8,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Laurel Run». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Laurel Run». American Fact Finder. Oficina del Cens dels Estats Units, 12-01-2010.
# Valencia de Don Juan

Valencia de Don Juan és un municipi de la província de Lleó, a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 3686 | 3826 | 4185 | 4165 |

## Referències

* ↑ «Provincia de León (España): Municipios & Localidades» (en castellà), 22-01-2021. [Consulta: 2 març 2021].
# Venta a la carretera

La Venta a la carretera és una obra de Caseres (Terra Alta) inclosa a l'Inventari del Patrimoni Arquitectònic de Catalunya.

## Descripció

Conjunt d'edificacions a l'encreuament de la carretera N-420 i la d'accés al poble. Ocupen una extensió considerable i actualment estan en runes. També hi ha edificacions amb trulls per al vi i l'oli. Possiblement va arribar a ser un nucli urbà prou important. La façana principal està orientada cap a la carretera i la part posterior configurava una plaça.

## Referències

* ↑ «Venta a la carretera». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 9 juny 2020].
# Pleurosicya

Pleurosicya és un gènere de peixos de la família dels gòbids i de l'ordre dels perciformes.

## Taxonomia

* Pleurosicya annandalei (Hornell & Fowler, 1922)
* Pleurosicya australis (Larson, 1990)
* Pleurosicya bilobata (Koumans, 1941)
* Pleurosicya boldinghi (Weber, 1913)
* Pleurosicya carolinensis (Larson, 1990)
* Pleurosicya coerulea (Larson, 1990)
* Pleurosicya elongata (Larson, 1990)
* Pleurosicya fringilla (Larson, 1990)
* Pleurosicya labiata (Weber, 1913)
* Pleurosicya micheli (Fourmanoir, 1971)
* Pleurosicya mossambica (Smith, 1959)
* Pleurosicya muscarum (Jordan & Seale, 1906)
* Pleurosicya occidentalis (Larson, 1990)
* Pleurosicya plicata (Larson, 1990)
* Pleurosicya prognatha (Goren, 1984)
* Pleurosicya spongicola (Larson, 1990)

## Referències

* ↑ The Taxonomicon (anglès)
* ↑ BioLib (anglès)
* ↑ AQUATAB.NET
* ↑ FishBase (anglès)
* ↑ Catalogue of Life (anglès)
* ↑ Dictionary of Common (Vernacular) Names (anglès)
* ↑ UNEP-WCMC Species Database (anglès)
# Dulce Pontes

Dulce Pontes (Montijo, Portugal, 8 d'abril de 1969) és una cantant portuguesa. Pertany al grup dels artistes portuguesos més populars i reconeguts internacionalment. Canta cançons pop, música tradicional portuguesa (fado inclòs), i també música clàssica. Sovint és definida com una artista de música del món. També compon alguns dels temes que canta. La seva activitat artística va contribuir en el renaixement del fado en els anys noranta del segle passat. Dulce Pontes es distingeix principalment per la seva veu, que és versàtil, dramàtica i amb una capacitat fora del comú per transmetre emocions. És considerada com una de les millors veus dins el panorama musical portuguès.

## Discografia

* Lusitana (1992)
* Lágrimas (1993)
* A brisa do coração (1995)
* Caminhos (1996)
* O primeiro canto (1999)
* Best of (2002)
* Focus (amb Ennio Morricone) (2003)
* O coração tem três portas (2006)
* Momentos (2009)

## Referències

* ↑ «Dulce Pontes | enciclopèdia.cat». [Consulta: 16 abril 2020].

## Enllaços externs

* Pàgina oficial (portuguès) (anglès)
* Pàgina no oficial Arxivat 2007-07-13 a Wayback Machine. (castellà) (italià) (alemany)
* Pàgina oficial de Ondeia Música (portuguès) (anglès)
# David Rodrigo

David Andrés Rodrigo Lo (Lleida, 8 de maig de 1968) és un entrenador de futbol catalanoandorrà. És el president del club de futbol sala FS Massalcoreig, i anteriorment va estar al capdavant de la selecció d'Andorra de futbol.

## Carrera d'entrenador

Professor esportiu de formació, Rodrigo va començar la seva carrera com a entrenador en les categories inferiors de la UE Lleida. Després es va traslladar al CD Binéfar de la tercera lliga espanyola. Amb Rodrigo com a entrenador, l'equip va pujar a la segona lliga i va guanyar una copa regional, i li van oferir ser el seleccionador de l'equip nacional d'Andorra.
Rodrigo va aportar una nova estructura organitzativa a l'equip i va organitzar un equip juvenil. Tot i així, l'equip va haver d'esperar uns quants anys per aconseguir la primera victòria en un partit de competició. Només al partit de classificació per a la Copa del Món de la FIFA 2006 contra Macedònia, l'únic gol de Marc Bernaus va donar a Andorra la seva primera i històrica victòria. El va seguir un altre èxit per a la selecció andorrana: un empat a Macedònia. Andorra també va obtenir un empat contra Finlàndia.
Per lluitar contra els inevitablement mals resultats d'Andorra, va desenvolupar tàctiques molt defensives per a l'equip. Com va descriure el comentarista David Pleat: “Aparcaran literalment l'autobús (davant de la porteria)”.

## Referències

* ↑ Andorra Beats Macedonia in World Cup Qualifier
* ↑ Charles, Chris. «Sport quotes of the week». BBC News, 17-06-2009. [Consulta: 20 juny 2009].

## Enllaços externs

* Biografia de la UEFA
* David Rodrigo Fitxa com a entrenador a BDFutbol
# Valencia do Sil

San Bernabé de Valencia do Sil és una parròquia situada al sud-oest del terme de Vilamartín de Valdeorras, a la província d'Ourense. Situada a peus del riu Sil, hi destaca, dins del nucli, en la zona de la muntanya, un castro. L'església (segle XIX) construïda amb murs de color vermellós és de planta rectangular i té un presbiteri elevat. A prop del nucli, a la zona coneguda com "As Covas", hi ha un conjunt de bodegues, construccions de planta baixa, típiques de la zona de Valdeorras, que són l'avantsala de les coves, que aprofiten el buit de les roques en els terrenys en pendent on s'ubiquen.

## Demografia

Evolució de població de Valencia do Sil :
| ANY | HOMES | DONES | TOTAL |
| 2021 | 42 | 31 | 73 |
| 2020 | 41 | 29 | 70 |
| 2019 | 41 | 30 | 71 |
| 2018 | 43 | 28 | 71 |
| 2017 | 47 | 34 | 81 |
| 2016 | 43 | 34 | 77 |
| 2015 | 47 | 37 | 84 |
# Vaccí de síntesi

Una vacuna sintètica és una vacuna que consisteix principalment en pèptids sintètics, hidrats de carboni o antígens. Se sol considerar que són més segures que les vacunes de cultius bacterians. La creació sintètica de vacunes té la capacitat d’augmentar la velocitat de producció. Això és especialment important en cas de pandèmia.

## Història

La primera vacuna sintètica del món va ser creada el 1982 a partir de la toxina diftèrica per Louis Chedid de l'Institut Pasteur i Michael Sela de l'Institut Weizmann.
El 1986, Manuel Elkin Patarroyo va crear l'SPf66, la primera versió d'una vacuna sintètica contra la malària.
Durant el brot d'H1N1 el 2009, les vacunes només es van aconseguir en grans quantitats després del pic de les infeccions humanes. Aquesta va ser una experiència d’aprenentatge per a les empreses vacunadores. Novartis Vaccine and Diagnostics, entre altres empreses, va desenvolupar un enfocament sintètic que genera molt ràpidament virus de la vacuna a partir de dades de seqüències per poder administrar les vacunacions al començament del brot de pandèmia. Philip Dormatizer, líder de la investigació sobre vacunes víriques a Novartis, diu que "han desenvolupat una manera de sintetitzar químicament els genomes del virus i fer-los créixer en cèl·lules de cultiu de teixits".
Les dades de la fase I d'UB-311, una vacuna de pèptids sintètics dirigits al beta amiloide, van mostrar que el fàrmac era capaç de generar anticossos contra oligòmers i fibrilles beta amiloides específics en pacients amb malaltia d'Alzheimer. Els resultats de l’assaig de la fase II s’esperen a la segona meitat del 2018.

## Referències

* ↑ Patarroyo, Manuel E. «Synthetic vaccine update: Applying lessons learned from recent SPf66 malarial vaccine physicochemical, structural and immunological characterization». Vaccine, 25, 22, 22, 30-05-2007, pàg. 4487–4501. DOI: 10.1016/j.vaccine.2007.03.016. PMID: 17403557.
* ↑ Young Rojahn, Susan. «Synthetic Biology Could Speed Flu Vaccine Production». MIT Technology Review, 14-05-2013.
* ↑ Wang, Chang Yi; Wang, Pei-Ning; Chiu, Ming-Jang; Finstad, Connie L; Lin, Feng; Lynn, Shugene; Tai, Yuan-Hung; De Fang, Xin; Zhao, Kesheng «UB-311, a novel UBITh ® amyloid β peptide vaccine for mild Alzheimer's disease». Alzheimer's & Dementia: Translational Research & Clinical Interventions, 3, 2, 2017, pàg. 262–272. DOI: 10.1016/j.trci.2017.03.005. PMC: 5651432. PMID: 29067332.
# Montes Agricola

Montes Agricola és una estructura geològica del tipus mons a la superfície de la Lluna, situada amb el sistema de coordenades planetocèntriques a 30.64 ° de latitud N i -51.73 ° de longitud E. Fa un diàmetre de 159.76 km. El nom va ser fet oficial per la UAI l'any 1976 i fa referència Georgius Agricola, científic alemany (1494-1555).

## Referències

* ↑ "Montes Agricola". Gazetteer of Planetary Nomenclature. USGS Astrogeology Research Program. (anglès)
# Coll d'Allí

El coll d'Allí és una collada situada a 1.406,2 m d'altitud situat en el terme municipal d'Abella de la Conca, a la comarca del Pallars Jussà.
Està situat al vessant meridional de la serra de Carreu, a la vall de la Torre d'Eroles, a l'oest-sud-oest d'aquell antic poble, i al nord-est del d'Abella de la Conca. És just a migdia del lloc conegut com la Mata, a la partida de Girvàs.
Al costat occidental té la vall del barranc de Cal Palateres i al costat oriental, la del barranc de la Torre.
Prop del coll d'Allí, al seu sud-est, es trobava la casa del Coll d'Allí, les ruïnes de la qual encara hi són. Per aquest indret passava el camí que duia d'Abella de la Conca a Carreu, superant la serra de Carreu pel pas de Castellnou, a llevant de Capdecarreu.

## Etimologia

Es tracta d'un topònim romànic modern, de caràcter descriptiu. Utilitza com a referència en el paisatge l'adverbi allí per la relativa proximitat tant als passos de la carena superior de la Serra de Carreu com a les masies de la Torre d'Eroles.

## Referències

* ↑ «toponímia de Catalunya | enciclopèdia.cat». [Consulta: 24 novembre 2019].
* ↑ «allí - Diccionari Català - WordReference.com» (en anglès). [Consulta: 24 novembre 2019].
# Dulce (Nou Mèxic)

Dulce (jicarilla Lóosi) és una concentració de població designada pel cens dels Estats Units a l'estat de Nou Mèxic. Segons el cens del 2000 tenia 2.623 habitants.

## Demografia

Segons el cens del 2000, Dulce tenia 2.623 habitants, 779 habitatges, i 595 famílies. La densitat de població era de 78,2 habitants per km².
Dels 779 habitatges en un 48,7% hi vivien nens de menys de 18 anys, en un 38,8% hi vivien parelles casades, en un 28,9% dones solteres, i en un 23,6% no eren unitats familiars. En el 19,9% dels habitatges hi vivien persones soles el 5,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,34 i el nombre mitjà de persones que vivien en cada família era de 3,83.
Per edats la població es repartia de la següent manera: un 40% tenia menys de 18 anys, un 10% entre 18 i 24, un 29,2% entre 25 i 44, un 16,3% de 45 a 60 i un 4,6% 65 anys o més.
L'edat mediana era de 25 anys. Per cada 100 dones de 18 o més anys hi havia 91,4 homes.
La renda mediana per habitatge era de 26.818 $ i la renda mediana per família de 29.402 $. Els homes tenien una renda mediana de 26.055 $ mentre que les dones 21.623 $. La renda per capita de la població era de 10.108 $. Aproximadament el 24,8% de les famílies i el 29,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ Wilhelmina Phone, Maureen Olson, and Matilda Martinez. Dictionary of Jicarilla Apache / Abáachi Mizaa Iłkeeʼ Siijai. University of New Mexico Press, 2007.
* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Dulce». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Dulce». American Fact Finder. Oficina del Cens dels Estats Units, 12-01-2010.
Viccionari
# David Robert Mitchell

David Robert Mitchell (Clawson, Michigan, 19 d'octubre de 1974) és un guionista i director de cinema estatunidenc, conegut principalment per les pel·lícules It Follows i Under the Silver Lake.

## Biografia

Mitchell va néixer al municipi de Clawson a lestat de Míchigan. Es va graduar a la Universitat Estatal de Florida en producció audiovisual.
La seva primera pel·lícula com a director, guionista i productor va ser The Myth of the American Sleepover (2010), un film dramàtic d'adolescents. Adele Romanski, amiga d'infància de Mitchell, que més tard guanyaria un premi Oscar per la llorejada pel·lícula Moonlight, va ser una de les productores del film. En una entrevista, Mitchell va dir que va gastar uns 50.000 dòlars en la filmació de la pel·lícula.
Quatre anys més tard va aconseguir el reconeixement internacional el film de terror It Follows. El film va ser aclamat per la crítica i va obtenir un considerable èxit de taquilla, tenint en compte el seu escàs pressupost. Dos anys després va integrar el jurat al Festival de Cinema de Canes.
La seva darrera pel·lícula, Under the Silver Lake, va ser filmada a Los Angeles i va estar protagonitzada per Andrew Garfield.

## Filmografia

Director :
| Any | Títol | Notes |
| 2002 | Virgin | Curtmetratge Director i guionista |
| 2010 | The Myth of the American Sleepover | Director, guionista i productor |
| 2014 | It Follows | Director, guionista i productor |
| 2018 | Under the Silver Lake | Director i guionista |

## Premis

* Premi de la crítica internacional al Festival de Deauville 2014 per It Follows.
* Gran premi i premi de la crítica internacional al festival al Festival de Gérardmer 2015 per It Follows.

## Referències

* ↑ Graham, Adam. «David Robert Mitchell brings the spooky to Detroit» (en anglès). [Consulta: 15 octubre 2021].
* ↑ DavidRobertMitchell. «IT FOLLOWS director David Robert Mitchell here. AMA.», 07-04-2015. [Consulta: 15 octubre 2021].
* ↑ Anton, Mike. «[Interview David Robert Mitchell, Writer/Director of ‘The Myth of the American Sleepover’]» (en anglès americà), 22-07-2011. [Consulta: 15 octubre 2021].
* ↑ «The Feeling of Following: An Interview with David Robert Mitchell» (en anglès), 17-03-2015. [Consulta: 15 octubre 2021].
* ↑ «Jurys 2016 | La Semaine de la Critique of Festival de Cannes» (en anglès). [Consulta: 15 octubre 2021].
* ↑ «Andrew Garfield Teaming with It Follows Director for Noir» (en anglès americà), 04-05-2016. [Consulta: 15 octubre 2021].
* ↑ Match, Paris. «"Whiplash" Grand prix du jury - Le palmarès complet du 40e Festival de Deauville» (en francès). [Consulta: 15 octubre 2021].
* ↑ «Gérardmer 2015 : Le palmarès» (en francès), 01-02-2015. [Consulta: 15 octubre 2021].
# Golf Manor

Golf Manor és una vila dels Estats Units a l'estat d'Ohio. Segons el cens del 2000 tenia 3.999 habitants.

## Demografia

Segons el cens del 2000, Golf Manor tenia 3.999 habitants, 1.751 habitatges, i 1.055 famílies. La densitat de població era de 2.662,1 habitants/km².
Dels 1.751 habitatges en un 29,4% hi vivien nens de menys de 18 anys, en un 34,6% hi vivien parelles casades, en un 21,2% dones solteres, i en un 39,7% no eren unitats familiars. En el 34,7% dels habitatges hi vivien persones soles l'11,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,28 i el nombre mitjà de persones que vivien en cada família era de 2,95.
Per edats la població es repartia de la següent manera: un 25,6% tenia menys de 18 anys, un 6,9% entre 18 i 24, un 29,8% entre 25 i 44, un 23,3% de 45 a 60 i un 14,4% 65 anys o més.
L'edat mediana era de 38 anys. Per cada 100 dones de 18 o més anys hi havia 75,4 homes.
La renda mediana per habitatge era de 37.111 $ i la renda mediana per família de 47.328 $. Els homes tenien una renda mediana de 34.444 $ mentre que les dones 29.116 $. La renda per capita de la població era de 19.044 $. Aproximadament el 9,2% de les famílies i el 10,7% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Golf Manor». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 9 agost 2010].
* ↑ «Geographic Comparison Table- Golf Manor». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Ui-Salgan

Ui-Salgan (en rus: Уй-Салган) és un poble de la república del Daguestan, a Rússia. Segons el cens del 2010 tenia 332 habitants.

## Referències

* ↑ «Всероссийская перепись населения 2010 года. Таблица № 11. Численность населения городских округов, муниципальных районов, городских и сельских поселений, городских и сельских населённых пунктов Республики Дагестан». Arxivat de l'original el 2013-12-24. [Consulta: 30 juliol 2022].
* 1 2 Село Ортатюбе на карте
# Vaccí de vector víric

Un vaccí de vector víric és un vaccí que fa servir un vector víric per a subministrar material genètic que codifica un antigen desitjat en les cèl·lules hostes del receptor. A l'abril del 2021, se n'han autoritzat sis en almenys un país: quatre contra la covid-19 i dos contra l'ebola.

## Tecnologia

Els vaccins amb vectors vírics fan servir una versió modificada d'un virus com a vector per a lliurar a una cèl·lula àcids nucleics que codifiquen un antigen d'un agent infecciós. Els vaccins de vectors vírics no causen infecció ni pel virus utilitzat com a vector ni per la font de l'antigen. El material genètic que proporciona no s'integra en el genoma d'una persona.
Els vaccins de vectors vírics permeten l'expressió de l'antigen dins de les cèl·lules i indueixen una resposta robusta dels limfòcits T citotòxics, a diferència dels vaccins de subunitats que només confereixen immunitat humoral. La majoria dels vectors vírics estan dissenyats per ser incapaços de replicar-se perquè se n'eliminen els gens necessaris.

## Referències

* ↑ «Understanding and Explaining Viral Vector COVID-19 Vaccines», 25-02-2021.
* ↑ «Developments in Viral Vector-Based Vaccines». Vaccines, 2, 3, 01-07-2014, pàg. 624–41. DOI: 10.3390/vaccines2030624. PMID: 26344749.